**বারট্রান্ড আমৌসৌ-গুয়েনো** (জন্ম: ২৯ মে ১৯৬৬) হচ্ছেন একজন অবসরপ্রাপ্ত ফরাসী মিশ্র মার্শাল আর্টিস্ট এবং জুডোকা। তিনি তার ছোট ভাই "টিম আমৌসো"-র কার্লের প্রশিক্ষক। এছাড়াও ফ্রান্সে মিশ্র মার্শাল আর্টের সরকারি স্বীকৃতি অনুযায়ী ২০০৮ সালের জানুয়ারি মাসে তিনি ফ্রান্সের মিশ্র মার্শাল আর্টের জাতীয় অনুমোদিত সংস্থা "কমিশন ন্যাশনাল দি মিক্সড মার্শাল আর্ট"-এর সভাপতি হন। ২০১৩ সালের ১ অক্টোবর তিনি "আন্তর্জাতিক মিশ্র মার্শাল আর্ট ফেডারেশন"-এর (আইএমএমএএফ) সভাপতির পদ অলংকৃত করেন।

জীবনী ও কর্ম
------------

বারট্রান্ড আমৌসৌ-গুয়েনো ১৯৬৬ সালের ২৯ মে তারিখে সেনেগালের রাজধানী ডাকার শহরে জন্মগ্রহণ করেন। তার পিতা ছিলেন বেনিনের একজন জুডো ও কারাতে প্রশিক্ষক। তিনি মাত্র চার বছর বয়সে সেনেগাল ছেড়ে ফ্রান্সে চলে আসেন এবং ১৯৭৭ সালের জানুয়ারিতে তিনি জুডো প্রশিক্ষণ গ্রহণ শুরু করেন।

বারট্রান্ড আমৌসৌ জুডোতে ফ্রান্সের জাতীয় চ্যাম্পিয়ন ছিলেন। এছাড়াও ফরাসী জাতীয় জুডো দলের সদস্য হিসাবে দশ বছরের খেলোয়াড়ি জীবনে তিনি ১৯৯০ সালের ইউরোপীয় জুডো চ্যাম্পিয়নশিপে ব্রোঞ্জ পদক (৭৮ কেজি) বিজয়ী হয়েছিলেন। তিনি "জু-জিতসু কমব্যাট"-এ (ব্যবহারিকভাবে জুডো এবং কারাতের একটি সংমিশ্রণ) মোট তিনবার বিশ্বচ্যাম্পিয়ন হন। তিনি পূর্ণ চুক্তিতে ফরাসি কারাতেকা ডোমিনিক ভ্যালেরার কাছ থেকে কিকবক্সিং প্রশিক্ষণ গ্রহণ করেন।

২০০৪ সালে আমৌসৌ প্রথম ফরাসি হিসেবে ‘প্রাইড ফাইটিং চ্যাম্পিয়নশিপ’ জিতার গৌরব অর্জন করেন। তিনি ২০০৮ সালে নিজদেশের মিশ্র মার্শাল আর্টের জাতীয় অনুমোদিত সংস্থা "কমিশন ন্যাশনাল দি মিক্সড মার্শাল আর্টস"-এর প্রেসিডেন্ট হন। পরবর্তীতে এর নাম পরিবর্তন করে "কমিশন ফ্রঁশেস দি মিক্সড মার্শাল আর্টস" রাখা হয়।

২০১০ সালে তিনি বেইজিংয়ে অনুষ্ঠিত স্পোর্টক্যাকর্ড কমব্যাট গেমসে জু-জিতসুতে নিজ দেশের শুভেচ্ছাদূতের দায়িত্বও পালন করেন।

২০১৩ সালের অক্টোবরে তিনি মিশ্র মার্শাল আর্টসের সর্বোচ্চ নিয়ন্ত্রক সংস্থা আন্তর্জাতিক মিশ্র মার্শাল আর্টস ফেডারেশনের (আইএমএমএএফ) সভাপতি মনোনীত হন। সভাপতি হিসেবে তিনি ২০১৪ সালের জুন-জুলাইয়ে লাস ভেগাসে (মার্কিন যুক্তরাষ্ট্র) অনুষ্ঠিত সর্বপ্রথম অপেশাদার মিশ্র মার্শাল আর্টসের আইএমএমএফ বিশ্ব চ্যাম্পিয়নশিপ পর্যবেক্ষণ করেছেন।

মিশ্র মার্শাল আর্টস রেকর্ডসমূহ
------------------------------

|  |  |
| --- | --- |
| **পেশাদার নথি বিবরণী** |  |
| **2 ম্যাচ** | **1 জয়** | **1 হার** |
| **নকআউটের মাধ্যমে** | 1 | 0 |
| **সাবমিশনের মাধ্যমে** | 0 | 1 |

| ফলাফল | নথি | প্রতিপক্ষ | ধরন | ইভেন্ট | তারিখ | রাউন্ড | সময় | স্থান | টীকা |
| --- | --- | --- | --- | --- | --- | --- | --- | --- | --- |
| জয় | ১-০-১ | জাপান রাও রাও | টিকেও (পাঞ্চস) | প্রাইড বুশিদো ৩ | ২৩ মে ২০০৪ | 2 | ০:২৯ | ইয়োকোহামা, জাপান |  |
| হার | ০-১-১ | অস্ট্রেলিয়া মোশতাক আবদুল্লাহ | সাবমিশন (র‍্যায়ার ন্যাকড চোক) | ব্রাজিল ওপেন - '৯৫ | ১ ডিসেম্বর ১৯৯৫ | ১ | ২:৩৩ | ব্রাজিল |  |

তথ্যসূত্র
---------

1. ↑  Le MMA officialisé en France  ওয়েব্যাক মেশিনে আর্কাইভকৃত ৫ জুন ২০১২ তারিখে at Ikusa
2. ↑  Combat libre. Tous les coups ou presque sont permis à Saint-Girons  ওয়েব্যাক মেশিনে আর্কাইভকৃত ২০ মার্চ ২০২১ তারিখে at La dépêche
3. ↑  "Archived copy"। ২০১৪-০৬-২৭ তারিখে মূল থেকে আর্কাইভ করা। সংগ্রহের তারিখ ২০১৪-১১-২৩।
4. ↑  "Archived copy"। ২০১৪-১১-২৯ তারিখে মূল থেকে আর্কাইভ করা। সংগ্রহের তারিখ ২০১৪-১১-২৩।
5. 1 2  "Le Jujitsu"। ২০ মার্চ ২০২১ তারিখে মূল থেকে আর্কাইভ করা। সংগ্রহের তারিখ ১৫ জুলাই ২০২০।
6. 1 2  Interview de Bertrand Amoussou  ওয়েব্যাক মেশিনে আর্কাইভকৃত ২৯ ফেব্রুয়ারি ২০২০ তারিখে at Noomba SPORT
7. 1 2 3  "Pre-Pride Bushido 3 Interview"। ২২ জুলাই ২০১২ তারিখে মূল থেকে আর্কাইভ করা। সংগ্রহের তারিখ ১৫ জুলাই ২০২০।
8. ↑  European Championships Frankfurt, 1990, Germany at JudoInside
9. ↑  "সংরক্ষণাগারভুক্ত অনুলিপি"। ২০ মার্চ ২০২১ তারিখে মূল থেকে আর্কাইভ করা। সংগ্রহের তারিখ ১৬ জুলাই ২০২০।
10. ↑  "সংরক্ষণাগারভুক্ত অনুলিপি"। ২০ মার্চ ২০২১ তারিখে মূল থেকে আর্কাইভ করা। সংগ্রহের তারিখ ২০ মার্চ ২০২১।

বহিঃসংযোগ
---------

* বারট্রান্ড আমৌসৌ-গুয়েনো-এর পেশাদার এমএমএ রেকর্ডসমূহ–শারডগ থেকে উইকিউপাত্তে এটি সম্পাদনা করুন